**Pob nyiaj pab los ntawm Lakewinds Organic Field Fund:**

***Ua kom hloov rau lub neej ntawm cov tswv teb hauv zej zog.***

Pob nyiaj ntawm Lakewinds Organic Field Fund­ (LOFF) yog ib pob nyiaj cob fim kom muaj kev zoo rau cov liaj teb cog qoob cog loo hauv zej zog thiab cov zaub es tsis siv chiv kom txhim kho kom zoo dua thiab kom tsuas muaj kev ua kom tau zoo ntxiv thiab tas mus li ntawm cov teb nyob ntawm ib cheeb tsam. Pab txhawb cov liaj teb hauv zej zog thiab cov liaj teb es tsis siv chiv yog peb lub hom phiaj thaum peb yog food co-op. Cov liaj teb es tsis siv chiv thiab cov txiv hmab txiv ntoo tsis siv chiv yog ib feem ntawm Lakewinds Food Co-op’s qhov kev rau siab kom tsim tau ib qho txheej txheem rau cov liaj teb cog zaub hauv lub zej zog kom saib kom muaj nqis thiab khwv tau nyiaj los ntawm cov liaj teb es tsis loj thiab dav, kom cov av tsis txhob tsuag, kom muaj kev lav phib xaub kom tej yam nyob ib puag ncig kom tsis txhob puas tsuaj, thiab kom peb cov tswv liaj tswv teb kom lawv muaj lub siab xav tsim kom tau cov qoob loo zoo, thiab cov qoob loo es tsis siv chiv.

**Saib ib muag txog pob nyiaj Lakewinds Organic Field Fund**

Lub hom phiaj ntawm pob nyiaj Lakewinds Organic Field Fund (LOFF) yog los txhawb cov tswv teb hauv lub zej zog los ntawm ntau txoj hau kev, muaj xws li pab kom:

* Tsim kho kom lub chaw ntim khoom thiab lwm lub tsev ua hauj lwm kom zoo dua
* Yuav khoom siv thiab cuab yeej cuab tam
* Pab nyiaj txiag thaum tab tom hloov cov liaj teb kom tsis txhob siv chiv thiab tshuaj
* Pab yuav tej yam kom pab daim teb tsim kom tau qoob loo ntau dua los yog kom zoo dua
* Leg tej yam hauj lwm (projects) es pab kom cov av tsis txhob tsuag
* Raus tes rau lwm yam hauj lwm (projects) kom muaj nuj nqi rau daim teb

LOFF xum muab kev pab rau cov tswv teb es nyob rau hauv lub xeev Minnesota, northern Iowa, thiab western Wisconsin.

**Cov neeg ua ntawv thov es Tsim Nyog Tau kev Pab**

Qhia peb txog koj zaj neej neeg! Kev pab nyiaj muaj pab rau hom ntawv thov lub tswv yim es nthuav tawm nram qab no:

1. kom tau daim ntawv pov thawj tsis siv chiv
2. Hloov daim teb ib txwm siv chiv thiab tshuaj tua mus rau daim teb tsis siv chiv thiab tshuaj tua
3. Ib hom hauj lwm project ua es kom pab kom daim teb tsim kom tau qoob loo ntau dua li qhov nws tsim tau
4. Ib hom hauj lwm project ua es pab ib daim teb txhim kho kom tsim tau qoo loo yooj yim dua los yog zoo dua

LOFF yuav tsis muab nyiaj pab rau:

* Pib daim teb tshiab (daim teb uas ib txwm tsis tau khwv tau nyiaj los yog tseem yuav cog qoob loo rau xyoo 2021)
* Cov programs es muaj feem xyuam nrog kam teb kev chaw los yog kev ntseeg ntuj (Political or religious programs
* Cov koos haum pab dawb rau pej xeem
* Kev khiav hauj lwm thuaj pais hauv daim teb los yog kev siv nyiaj them cov nqi qhauj lag luam
* Cov nyiaj endowment funds
* Pab nyiaj kawm ntawv (scholarships)
* Cov khoom txoos nrhiav nyiaj los pab (Fundraising)
* Cov tswv yim nthuav tawm tsis piav txog cov teeb meem ntawm qhov cog qoob loo es tsis siv chiv

**Cov tswv yim nthuav tawm xa mus Hnub Kawg**

* **Hnub kawg xa daim ntawv thov pob nyiaj mus los ntawm Lakewinds Organic Field Fund yog hnub Friday, lub Ib hlis ntuj hnub tim 31, 2021.** Koj yeej ua tau daim ntawv thov thiab rov qab los ua kom tiav rau lwm lub sij hawm yog tias koj ua tsis tiav tib zaug, tabsis daim ntawv koj ua tiav yuav tsum tau muab xa kom txog hnub kawg es pub xa.
* Yog tias koj qhov hauj lwm project tau kev tso cai pab nyiaj, cov neeg ua ntawv thov yuav tau txais ib daim ntawv ceeb toom qhia thiab pob nyiaj yuav muab rau cov neeg thov thaum lub hlis nrab ntawm lub Peb Hlis Ntuj, 2021. Cov nyiaj pab tag nrho yuav muab tag nrho thaum lub sij hawm hais qhia tawm. Yog hais tias ib qhov hauj lwm project los yog pob nyiaj pab rau ib qho dabtsi tshwj xeeb, yuav tsis muab nyiaj faib rau qhov ntawd txog thaum qhov hauj lwm ntawd tiav lawm.

**Cov Theem Pab Nyiaj**

Lakewinds hais tias kom cov tswv yim nthuav tawm es muaj cov hom phiaj mas yuav tsum yog cov hom phiaj es yeej ua tau tiav lug yav tsis siv nyiaj ntau. LOFF muaj nyiaj pab ntau tsis tshaj $8,000 ntawm ib daim teb ntawm ib xyoos twg.

**Qhov hauj lwm projects siv ntau-xyoo**

LOFF lees paub qhov tseem ceeb es siv caij nyoog ntev los tshawb fawb kom paub meej txog tej yam es sim kom paub. Pab neeg LOFF committee kuj yuav kam pab nyiaj rau cov hauj lwm project siv ntau-xyoo ua, tabsis yeej tsis tuaj yeej lav tias yuav muaj nyiaj pab rau cov project es ua siv sij hawm tshaj ib xyoos. Yuav tsum tau xa ib daim ntawv hu ua interim report mus qhia thiab xa ib daim ntawv qhia cov tswv yim ntuav tawm tshiab kom thiaj li muab coj los luj kom tau kev pab nyiaj rau xyoo ntxiv tom ntej.

**Daim ntawv qhia cov tswv yim nthuav tawm Yuav tsum kom muaj**

Yuav kom muaj kev luj xyuas kom ncaj ncees txog cov ntawv nthuav tawm cov tswv yim, tag nrho cov ntawv xa tuaj yuav tsum tau qhia txog cov ntsiab lus hauv qab no. Cov ntawv nthuav tawm cov tswv yim es muaj ntau nploog tshaj li qhov tau teev tseg los yog tsis ua raws li cov nqi lus yuav tsum tau ua yuav tsis muab coj los luj kom muaj kev pab nyiaj.

Cov neeg ua pov thawj References thiab koj qhov keeb kwm ntawm koj tus kheej curricula vitae (CVs) kuj muab tso tau (uploaded) nrog rau daim ntawv nthuav tawm tswv yim. Cov ntawv pov thawj txwv tsis pub ntau tshaj li ob nploog ntawm ib qho.

Daim ntawv thov es sau tau zoo thiab tiav lug mas muaj cov tswv yim qhia kom meej tseeb txog qhov hauj lwm project thiab qhia kom pom txog qhov tseem ceeb es yuav tsum tau piav rau hauv daim ntawv nthuav tawm tswv yim. Nws tseem ceeb heev tias cov hom phiaj rau koj qhov hauj lwm project no muab sau kom meej meej, muab teeb kom zoo, thiab sau kom tsawg tsawg. Qhia kom paub tias vim li cas koj qhov hauj lwm project no yuav tsum tau ua kom tiav, qhia kom cov kev ua tiav lug no kom muaj kev luj tau, thiab piav kom meej tias qhov kev vam thiab npaj siab ua kom tiav yog dabtsi.

**Ua ntawv mus Thov**

1) Ua ntej yuav pib, saib cov chaw es yuav tsum tau ua kom tiav ntawm daim ntawv thov hauv qab no. Nrhiav kom tau tag nrho cov ntaub ntawv thiab cov ntawv koj yuav tsum tau muaj ua ntej koj pib qhov txheej txheem ua daim ntawv thov no.

2) Ntaus koj cov ntaub ntawv info thiab xa cov ntaub ntawv es xa nrog mus (attachments) thiab ua tag nrho cov lus nug (required fields) hauv daim ntawv thov hauv qab no. Koj pib ua tau daim ntawv thov, ceev (save) cov ntaub ntawv koj twb tau ntaus rau lawm thiab rov qab los ua kom tiav lwm lub sij hawm yog tias yuav tau ua li ntawd.

3) Rov qab saib ib zaug dua txog cov lus koj teb thiab cov ntaub ntawv koj yuav tsum tau xa nrog mus ua ntej koj nias qhov "submit."

4) Xa koj daim ntawv thov tsis pub lig tshaj lub Ib Hlis Ntuj Hnub tim 31, 2021, thiab tos ntsoov tias yuav muaj kev tij tauj koj thaum nruab nrab ntawm lub Peb Hlis Ntuj txog seb koj daim teb puas raug xaiv yog ib tug tau txais pob nyiaj.

5) Muaj lus nug txog cov txheej txheem ua daim ntawv thov kuj tiv tauj ncaj qha rau marketing@lakewinds.com.

6) Thaum koj xa koj daim ntawv nthuav tawm cov tswv yim, koj tso cai rau Lakewinds Food Co-op tuaj soj ntsuam xyuas ntawm koj daim teb es yog thaij mauv vim thiab thaij duab thiab xam phaj (yog tias xav tau) es coj lawv los siv rau Lakewinds tej kev qauj tawm txog lawv xws li, muaj daim paib thiab duab tso rau hauv lub khw, tso rau ntawv xov xwm 3 hlis sau ib zaug tawm, hauv lub website, thiab cov chaw social media.

7) Tom qab nias “submit” ntawm koj daim ntawv sau mus thov kev pab, muaj ib daim email sau qhia thiab muaj koj daim ntawv koj sau tiav lug mus thov kev pab yuav muab xa tuaj rasu koj.

Kom pom tag nrho cov lus nug hauv daim ntawv thov thiab cov ntaub ntawv es koj yuav tsum tau muaj ua ntej koj pib qhov txheej txheem ua daim ntawv thov, nias ntawm no.